54เด็กไร้สัญชาติ ยื่นขอสัญชาติไทยตามทีมหมูป่าฯ
เด็กไร้สัญชาติกลุ่มที่ไร้รากเหง้าจำนวน 54คน ยื่นเรื่องลงรายการสัญชาติไทยต่อนายอำเภอแม่สอด จ.ตาก เนื่องจากมีคุณสมบัติได้สัญชาติไทยเช่นเดียวกับ อดุลย์ สามออน จากทีมหมูป่าอคาดามี ที่ติดในถ้ำหลวงฯ19 ก.ย.2561 สุรพงษ์ กองจันทึก ประธานมูลนิธิช่วยเหลือทางสังคมเพื่อเด็กและสตรี เปิดเผยว่า เมื่อเวลา 13.30 น. ของวันที่ 18 ก.ย. ที่ผ่านมาตนพาเด็กนักเรียนไร้รากเหง้าที่อยู่ในการอุปการะดูแลของมูลนิธิฯจำนวน 54 คน เข้ายื่นคำร้องขอลงรายการสัญชาติไทย ต่อนายอำเภอแม่สอด จังหวัดตาก ณ ที่ว่าการอำเภอแม่สอด เนื่องจากเด็กเหล่านี้มีคุณสมบัติได้สัญชาติไทยตามมติคณะรัฐมนตรี วันที่ 7 ธ.ค.2559 และพระราชบัญญัติสัญชาติ พ.ศ. 2508 (แก้ไขฉบับที่ 4พ.ศ. 2551) เด็กเหล่านี้เกิดในประเทศไทย แต่ถูกทอดทิ้งในโรงพยาบาล มูลนิธิฯได้ดูแลมากว่า 18 ปีแล้ว โดยได้รับการศึกษา คุ้มครอง และพัฒนาเช่นเดียวกับเด็กทั่วไป แต่ยังไม่ได้สัญชาติไทย ปัจจุบันมีเด็กอยู่ในการอุปการะดูแล 165 คน ที่มีคุณสมบัติได้สัญชาติไทยตามมติคณะรัฐมนตรี ๗ ธันวาคม ๒๕๕๙ มีจำนวน ๕๔ คนก่อนหน้านี้มีกรณีเด็กชาย อดุลย์ สามออน เด็กนักเรียนและนักฟุตบอลทีมหมูป่าอคาดามี ที่ติดในถ้ำหลวงขุนน้ำนางนอน ที่เกิดในประเทศไทยแล้วอยู่ในการอุปการะดูแลของกลุ่มศาสนาคริสต์ ได้รับการรับรองสัญชาติไทยในกลุ่มเด็กไร้รากเหง้า จาก อ.แม่สาย จ.เชียงราย หลังจากออกจากถ้ำได้ไม่นานชัยพฤกติ์ เธียรธานรักษ์ นายอำเภอแม่สอด จ.ตาก กล่าวว่า ทางอำเภอแม่สอดจะดำเนินการตามกระบวนการขั้นตอนกฎหมาย โดยตรวจสอบความถูกต้องครบถ้วนของเอกสาร เพื่อไม่ให้เกิดปัญหาในภายหลัง ในชั้นต้นพบว่า เด็กทั้ง 54คน มีเด็กที่อายุไม่ถึง 18 ปี ซึ่งอยู่ในอำนาจการพิจารณาของตนที่เป็นนายอำเภอพิจารณาอนุมัติ 49 คน และเป็นเด็กที่มีอายุมากกว่า 18 ปี ซึ่งจะต้องรวบรวมข้อมูลหลักฐานเพื่อเสนอให้ผู้ว่าราชการจังหวัดตากพิจารณาอนุมัติ จำนวน 5คนอย่างไรก็ตามจะใช้เวลาไม่เกิน 90 วันตามที่กฎหมายกำหนดถ้าได้รับข้อมูลหลักฐานที่ครบถ้วนจากเจ้าหน้าที่ ก็พร้อมที่จะพิจารณาลงนามภายใน 2 วัน แม้การขอสัญชาติไทยกรณีนี้เป็นกรณีแรกๆของประเทศไทย และที่อำเภอแม่สอดยังไม่เคยดำเนินการ ก็คาดว่าจะไม่ล่าช้าด้าน เพียวตานด่าเอ นักเรียนชั้นมัธยม 4หนึ่งในเด็ก 54 คน กล่าวว่า ถ้าได้รับสัญชาติไทยจะมีความสุขมาก เพราะจะสามารถทำหลายอย่างที่ตนเองหวังไว้ได้ โดยเฉพาะอย่างยิ่งอยากเรียนแพทย์ ซึ่งกังวลอยู่ตลอดว่าถ้าไม่มีสัญชาติไทย อาจจะเข้าเรียนไม่ได้ตอนนี้มีความหวัง จะพยายามตั้งใจเรียนมากขึ้น เพื่อให้ได้เรียนตามที่หวังและทำงานช่วยเหลือตนเองทั้งตั้งใจว่าจะเป็นคนดีของสังคม
เด็กไร้สัญชาติกลุ่มที่ไร้รากเหง้าจำนวน 54 คน ยื่นเรื่องลงรายการสัญชาติไทยต่อนายอำเภอแม่สอด จ.ตาก เนื่องจากมีคุณสมบัติได้สัญชาติไทยเช่นเดียวกับ อดุลย์ สามออน จากทีมหมูป่าอคาดามี ที่ติดในถ้ำหลวงฯ 19
เด็กไร้สัญชาติ,สุรพงษ์ กองจันทึก,สัญชาติ,หมูป่าอคาดามี,ชัยพฤกติ์ เธียรธานรักษ์